Държавен вестник, бр. 44, 2000 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й 44
ПОСТАНОВЛЕНИЕ № 89
ОТ 26 МАЙ 2000 Г.
за приемане на Наредба за условията и реда за
водене на Регистър на административните
структури и на актовете на органите на изпъл-
нителната власт
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за услови-
ята и реда за водене на Регистър на админист-
ративните структури и на актовете на органите
на изпълнителната власт.
Министър-председател: Иван Костов
Главен секретар на Министерския съвет:
Елиана Масева
НАРЕДБА
за условията и реда за водене на Регистър на
административните структури и на актовете
на органите на изпълнителната власт
Г л а в а  п ъ р в а
ОБЩИ РАЗПОРЕДБИ
Чл. 1. С наредбата се определят съдържани-
ето на Регистъра на административните струк-
тури и на актовете на органите на изпълнител-
ната власт, условията и редът за вписване и
поддържане на регистъра, както и за достъпа
до информацията в него.
Чл. 2. Регистърът на административните
структури и на актовете на органите на изпъл-
нителната власт, наричан по-нататък “регис-
търа”, съдържа данни за:
1. административните структури, включител-
но тези по чл. 21, 22, 36, 53 и 60 от Закона за
администрацията;
2. ръководните им органи;
3. нормативните и общите административ-
ни актове, както и за индивидуалните админис-
тративни актове по смисъла на чл. 2 от Закона
за административното производство, с изклю-
чение на тези, които:
а) са вътрешнослужебни актове;
б) подлежат на вписване в други регистри;
в) са свързани непосредствено с отбраната и
сигурността на страната;
г) съдържат обстоятелства, съставляващи
държавна или служебна тайна.
Чл. 3. На вписване подлежат само предвиде-
ните в наредбата обстоятелства и последвалите
промени в тях.
Чл. 4. (1) Регистърът се поддържа като един-
на електронна база от данни за административ-
ните структури и актовете на органите на из-
пълнителната власт.
(2) Дирекция “Държавна администрация” на
Министерския съвет отговаря за поддържане-
то на регистъра като електронна база от данни
и за съхраняването на информацията на маг-
нитни носители.
Чл. 5. (1) Регистърът е публичен.
(2) Достъпът за преглеждане на информа-
цията, въведена в регистъра, се осигурява
чрез страницата на Министерския съвет в
Интернет.
Г л а в а  в т о р а
ВОДЕНЕ НА РЕГИСТЪРА
Чл. 6. Обстоятелствата, свързани с адми-
нистративните структури, както и промените
в тях се вписват в регистъра в срок до 3 работ-
ни дни след влизането в сила на акта, от който
произтичат.
Чл. 7. (1) Актовете на Министерския съвет
се вписват в регистъра в срок до 3 работни дни
след тяхното подписване или обнародване.
(2) Актовете на другите органи на изпълни-
телната власт се вписват в регистъра в срок до
7 работни дни след тяхното подписване или
обнародване.
Чл. 8. (1) Действията по вписването в регис-
търа се извършват пряко от определени със
заповед длъжностни лица.
(2) Длъжностните лица, които извършват
вписванията за Министерския съвет и вписва-
нията по чл. 16, ал. 1 и 3, се определят със запо-
вед на главния секретар на Министерския съ-
вет, а в останалите случаи—със заповед на ор-
гана на изпълнителната власт, информация за
чиито административни структури и актове
трябва да се съдържа в регистъра.
Чл. 9. (1) Органите на изпълнителната власт
създават необходимите условия за извършване
на предвидените в наредбата вписвания.
(2) Длъжностните лица по чл. 8 отговарят за
достоверността на въвежданата информация и
за спазването на сроковете по чл. 6 и 7.
(3) При констатиране на неспазване на сро-
ковете по чл. 6 и 7 директорът на дирекция
“Държавна администрация” изпраща писмен
сигнал до съответния орган по назначаването
за предприемане на мерки за санкциониране на
виновните служители по Закона за държавния
служител или по Кодекса на труда.
Чл. 10. (1) За всеки орган на изпълнителна-
та власт, който предоставя информация относ-
но подлежащите на вписване обстоятелства, се
дават индивидуален идентификационен номер
и отделна партида в регистъра.
(2) Новите обстоятелства се вписват така,
че да не бъде засегната информацията, съдър-
жаща се в предходните вписвания.
(3) Когато се заличава вписано обстоятел-
ство, в съответното поле се записва, че вписва-
нето е заличено, и датата на заличаването. За-
личаването не може да води до унищожаване
или повреждане на информацията относно за-
личеното вписване.
(4) Грешките, допуснати във вписването, се
поправят, като в съответното поле се отбелязва
поправката. Поправката не може да води до
унищожаване или повреждане на информация-
та относно поправените обстоятелства.